CELEX: C2005/006/23
Language: lt
Date: 2005-01-08 00:00:00
Title: 2004 m. lapkričio 11 d. Teisingumo Teismo sprendimas (pirmoji kolegija), Byloje C-171/03 (dėl College van Beroep voor het bedrijfsleven prašymo priimti prejudicinį sprendimą): Maatschap Toeters, M. C. Verberk prieš Productschap Vee en Vlees (Galvijiena — Priemoka už pirmalaikį veršelių pateikimą į rinką — Priemokų paraiškos pateikimo terminas — Termino skaičiavimo taisyklės — Reglamento (EEB) Nr. 3886/92 galiojimas)

8.1.2005   
            
            
               LT
            
            
               Europos Sąjungos oficialusis leidinys
            
            
               C 6/13
            
         
      TEISINGUMO TEISMO SPRENDIMAS
   
   (pirmoji kolegija)
   2004 m. lapkričio 11 d.
   Byloje C-171/03 (dėl College van Beroep voor het bedrijfsleven prašymo priimti prejudicinį sprendimą): Maatschap Toeters, M. C. Verberk prieš Productschap Vee en Vlees (1)
   
   (Galvijiena - Priemoka už pirmalaikį veršelių pateikimą į rinką - Priemokų paraiškos pateikimo terminas - Termino skaičiavimo taisyklės - Reglamento (EEB) Nr. 3886/92 galiojimas)
   (2005/C 6/23)
   Proceso kalba: olandų
   Byloje C-171/03 dėl College van Beroep voor het bedrijfsleven (Nyderlandai) 2003 m. balandžio 13 d. sprendimu, kurį Teisingumo Teismas gavo 2003 m. balandžio 14 d., pagal EB sutarties 234 straipsnį pateikto prašymo priimti prejudicinį sprendimą byloje tarp Maatschap Toeters, M. C. Perberk, veikiančio įmonės Verberk-Voeten vardu, ir Productschap Vee en Vlees, Teisingumo Teismas (pirmoji kolegija), susidedantis iš pirmininko P. Jann, teisėjų A. Rosas (pranešėjas) ir Silva de Lapuerta, generalinis advokatas: M. Poiares Maduro, sekretorius: R. Grass, 2004 m. lapkričio 11 d. priėmė sprendimą, kurio rezoliucinėje dalyje nurodyta:
   
               1)
            
            
               
                           a)
                        
                        
                           1971 m. birželio 3 d. Tarybos reglamento (EEB, Euratomas) Nr. 1182/71, nustatančio terminams, datoms ir laikotarpiams taikytinas taisykles 3 straipsnio 2 dalies c punktas aiškintinas taip, kad 1992 m. gruodžio 23 d. Komisijos reglamento (EEB) Nr. 3886/92, nustatančio Tarybos reglamente 805/68/EEB dėl bendrojo galvijienos rinkos organizavimo numatytų priemokų schemų detalias taikymo taisykles ir panaikinančio Reglamentus (EEB) Nr. 1244/82 ir (EEB) Nr. 714/89, pakeisto 1996 m. gruodžio 2 d. Komisijos reglamentu (EEB) Nr. 2311/96, 50a straipsnyje numatytas terminas baigiasi paskutinės savaitės tos pačios dienos, kaip ir paskerdimo diena, paskutinę valandą.
                        
                     
                           b)
                        
                        
                           Taikydama Reglamento (EEB) Nr. 3886/92 50a straipsnį, valstybė narė priemokų paraiškos pateikimo momento negali nustatyti pagal nacionalines proceso taisykles, vidaus teisėje taikomas panašiems paraiškų pateikimo terminams.
                        
                     
                           c)
                        
                        
                           Reglamento Nr. 3886/92 50a straipsnis aiškintinas taip, kad priemokų paraiška gali būti laikoma „pateikta“ laiku tik jei kompetetinga instancija ją gavo iki termino pabaigos.
                        
                     
         
               2)
            
            
               Nagrinėjant pateiktą klausimą nebuvo nustatyta nieko, kas turėtų įtakos Reglamento Nr. 3886/92 50a straipsnio galiojimui dėl to, kad jis visiškai atima teisę į priemoką iš asmenų, kurie kreipėsi dėl priemokos praleisdami paraiškos pateikimo terminą, nepriklausomai nuo šio termino praleidimo priežasties ir trukmės.
            
         
      (1)  OL C 146, 2003 6 21.